recursal/SuperWikiNEXT-32B huggingface dataset:
**"Kabiriyanın gecələri"** (it. Le notti di Cabiria) — rejissor Federiko Fellininin filmi.

Məzmun
------

Filmdə baş verən bütün vaxt kəsiyində dayanmadan özünün böyük məhəbbətini axtaran Kabiriyadan danışılır. Həyat ona həmişə heç də xoş olmayan sürprizlər bəxş edir. Beləcə bütün bu axtarışlar ona bədbəxtliklər gətirir. Onun görüşdüyü bütün adamlar, demək olar ki, Kabiriyadan öz maraqları üçün istifadə edirlər. Kabiriya həmişə ümidsiz vəziyyətdə Madonnaya dua edir ki, ona hədiyyə verilmiş ömrünü öz istəyinə uyğun yaşaya bilsin.

Və budur, nəhayət ki, ömrünü fahişəliklə keçirən Kabiriya arzularının kişisini tapır. Onun adı Oskardır. Həmin kişi mühasib işləyir və Kabiriyaya xoşbəxt və yalansız gələcək vəd edir. Kabiriya həyatını düzəltmək üçün yaxşı fürsət yarandığına sevinir. Və bu xoşbəxtliyin qanadlarında heç bir əlavə şey düşünmədən Oskara aşiq olur. Kabiriya öz evini satır və bütün pulları öz sevgilisinin ayağına gətirir.

Lakin Kabiriya heç ağlına belə gətirə bilməzdi ki, qarşıda onu nə gözləyir. Taleyin növbəti qəddar zərbəsi Kabiriyanı daxilən məhv edir. Filmin sonunda bütün əzablara baxmayaraq, Kabiriya üzündə təbəssüm yoluna davam edir.

Mükafatlar
----------

### 1958-ci ilin "Oskar]" mükafatı

Xarici dildə ən yaxşı filmə görə
### Kann kinofestivalı

Ən yaxşı aktrisa – Cülyetta Mazina
Xüsusi mükafat – Federiko Fellini

Filmin heyəti
-------------

### Film üzərində işləyənlər

**Ssenari müəllifləri:** Federiko Fellini, Ennio Flayano, Tullio Pinelli, Pyer Paolo Pazolini
**Rejissor:** Federiko Fellini
**Operator:** Aldo Tonti
**Bəstəkar:** Nino Rota
**Prodüser:** Dino de Laurentis
### Rollarda

Cülyetta Mazina – Kabiriya
Fransua Perye – Oskar D'Onofrio
Franka Marsi – Vanda
Amedeo Nadzari – Alberto Ladzari
Aldo Silviani
Dorian Qrey-Cessi
Mario Passanti

İstinadlar
----------

1. ↑  IMDb (ing.). 1990.

Həmçinin bax
------------

| ⛭Federiko Fellininin filmləri |
| --- |
| 1950-ci illər | *Varyete işıqları* (1950) • *Ağ şeyx* (1952) • *Ana uşaqları* (1953) • *Şəhərdə sevgi* (1953) • *Yol* (1954) • *Fırıldaqçılar* (1955) • *Kabiriyanın gecələri* (1957) |
| 1960-cı illər | *Şirin həyat* (1960) • *Bokkaçço-70* (1962) • *Səkkiz yarım* (1963) • *Cülyetta və ruhlar* (1965) • *Sayıqlama içində üç addım* (1968) • *Rejissorun gündəliyi* (1969) • *Satirikon* (1969) |
| 1970-ci illər | *Klounlar* (1970) • *Roma* (1972) • *Amarkord* (1973) • *Federiko Fellininin Kazanovası* (1976) • *Orkestrin məşqi* (1978) |
| 1980-ci illər | *Qadınlar şəhəri* (1980) • *Gəmi isə üzür* (1983) • *Cincer və Fred* (1986) • *Müsahibə* (1987) |
| 1990-cı illər | *Ayın səsləri* (1990) |
Vikipediyada bu adlı digər şəxslər haqqında da məqalələr var; bax: Feliks.

postage stamp showing on a dark background a head-and-shoulders portrait of a dark-haired, narrow faced, middle-aged man looking out at the viewer, weating a high collar and dark coat; text comprises 'Felix Mendelssohn Bartholdy', the dates 1809–1847, a facsimile of Mendelssohn's signature, the figure 65 and the word 'Deutschland'Mendelsonun 200 illik yubileyi münasibətilə buraxılmış alman poçt markası (2009).
**Yakob Lüdviq Feliks Mendelson Bartoldi** (*alm.* Jakob Ludwig Felix Mendelssohn Bartholdy‎; 3 fevral 1809, Hamburq - 4 noyabr 1847, Leypsiq) — alman bəstəkarı. Dünyaca məşhur toy marşının müəllifi, pianoçu, dirijor.

Həyatı
------

1809-cu ildə fevral ayının 3-də Hamburq şəhərində dünyaya göz açmışdır. Romantizm cərəyanının əsas yaradıcılarından sayılır. Uşaq yaşlarından İohan Sebastian Bax, Motsart və Handelin sənətinə böyük maraq göstərmiş, özünü həmin məktəbin davamçısı olaraq görmüşdür. Sənətə lap kiçik yaşlarından maraq göstərməsi, onu tezliklə yaradıcılığa sövq etmiş, ilk təcrübələrini yeniyetməlik dövründə sınamışdır. Əsas etibarı ilə, orkestr üçün musiqilər bəstələyirdi. Ən məşhur əsərləri ***Hark Herald Mələkləri oxuyur*** və ***Toy Marş***ıdır.

İstinadlar
----------

1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Felix Mendelssohn-Bartholdy (nid.).
3. 1 2  Archivio Storico Ricordi. 1808.
**DR K** — yayımı DR şirkətinə məxsus Danimarka dövlət televiziya kanalı. Bu kanal 2009-cu ildən Danimarkada yayımlanır. Bu gün DR K mədəni, əyləncə və tarixi, eləcə də digər mədəni və analitik məzmunu yayımlayır.

Tarixi
------

Başlanğıcda telekanalın tarixə həsr olunmağı planlaşdırılırdı. Telekanal 2005-ci ildə Danimarka dövlət televiziyası ilə yeni bir DR qurulması planı ilə hazırlandı. Telekanal DR arxivlərində saxlanılan tarixi hadisələri göstərmək üçün yaradılırdı. DR həmçinin uşaqlar və gənclər üçün xüsusi telekanallar yaratmağı planlaşdırırdı.

Yeni DRK telekanalı yaradıldığında 2006-cı ildə yeni təklif gəldi: "Səhərlər uşaqlar üçün, axşam isə tarixi verilişlər göstərən ortaq telekanal qurulsun".

Yeni rəqəmsal telekanalların adları 2009-cu ilin mart ayında təqdim edildi: DR К, DR (uşaqlar üçün) və DR HD. Bu zaman telekanal, incəsənət, tarix, dizayn, moda və bədii verilişlərə həsr olunmuş mədəniyyət telekanalına çevrildi. DR K 1 noyabr 2009-cu il tarixindən etibarən peyk və ən çox analoq kabel sistemləri vasitəsi ilə rəqəmsal televiziya şəbəkəsində yayımlanır.
Kambizin itmiş ordusunun qravür təsviri. XIX əsr.
**Kambizin itmiş ordusu** — e.ə. 524-cü ildə Qərb səhrasında baş verən qum fırtınasında yoxa çıxan 50,000 nəfərlik əfsanəvi İran ordusu.

Zəmin
-----

Herodotun yazdıqlarına görə, II Kambiz Sivə vahəsində yerləşən Amon məbədini təhdid etmək üçün ora bir ordu göndərmişdi. 50,000 nəfərlik ordu səhranın yarı yolunda idi ki, böyük bir qum fırtınası onların hamısını məhv etdi. Ordudan heç bir qalıq və ya iz tapılmamışdı.

Bir çox misirşünas bu hekayəni apokrif hesab etsə də, insanlar illərdir əsgərlərin qalıqlarını axtarırlar. Onlara qraf Laslo Almaşi ("*İngilis pasiyent*" romanının ona əsaslanmışdır) və müasir geoloq Tom Braun daxildir. 1933-cü ilin yanvarında Ord Çarlz Vinqeyt Misirin o vaxtlar Liviya səhrası kimi tanınan Qərb səhrasında uğursuz axtarışlar aparmışdır.

İstinadlar
----------

1. ↑  *Godwin, William.* Lives of the Necromancers. London: Chatto and Windus. 1834. səh. 32.
2. ↑  *Herodotus.*  Godley, A.D. (ed.). The Histories 3.26.1-3. Cambridge: Harvard University Press. 1920. March 7, 2023 tarixində arxivləşdirilib. İstifadə tarixi: February 19, 2023.
3. ↑  *Rooney, David.* Wingate and the Chindits: Redressing the Balance. London: Cassell Military Paperbacks. 2000. 256. ISBN 0-304-35452-X. 2022-07-04 tarixində arxivləşdirilib. İstifadə tarixi: 2023-05-25.
**Karl Rensom Rocers** (*ing.* Carl Ransom Rogers; 8 yanvar 1902[…], Ouk-Park[d], İllinoys – 4 fevral 1987[…], La-Hoyya[d], Kaliforniya) — amerikan psixoloqu, humanistik psixologiyanın banilərindən biridir (Abraham Masslou ilə birgə). Rocers subyektin sosial mühim ilə qarşılıqlı əlaqəsi zamanı fomalaşan "mənlik konsepsiyasını" şəxsiyyətin quruluşunun mühüm tərkib hissəsi hesab edirdi. Rocers qeyri direktiv psixoterapiyanın yaradılmasında mühüm rol oynamış və onu "şəxsiyyət yönümlü psixoterapiya" (ing. person-centered psychotherapy) adlandırmışdır. 1947-ci ildə ABŞ psixologiya assosasiyasının prezidenti olmuşdur.

Rocers öz üsulunu universal hesab edirdi. Belə ki, həmin üsulu mədəniyyətindən, fəaliyyət sahəsindən, dini baxışlarından asılı olmayaraq müxtəlif müştəri tiplərinə həm qruplar (tələbəvə şagirdələrə, əmək kollektivlərinə), həm də fərdi (məktəblilərə, valideynlərə, veteranlara) şəkildə tətbiq etmək mümkündür. Bu metod həm fərddaxili, həm də fərdlər arası və qruplararası münaqişələrin həllində istifadə edilə bilər.

Rocersin "şəxsiyyət yönümlü psixoterapiya"sı müştərilərin üzləşdiyi müxtəlif əməli problemlərin həllində istifadə edilir. Həmin problemlər aşağıdakılardır: peşəkar fəaliyyətlə bağlı problemlər, ər-arvad münasibətlərində olan problemlər, psixoloji pozuntular və s. Son illər bu üsul tepapevtlər tərəfindən uğurla tətbiq edilir. Müəllif özü bildirir ki, "10 il əvvəl qeyri-direktiv yanaşmanı tətbiq edən terapevt hər müştəri ilə orta hesabla 5–6 müayinə həyata keçirirdisə (nadir hallarda 15), "şəxsiyyət yönümlü psixoterapiya"nın tətbiqi nəticəsində 15–20 müsahibə kifayət edir" 

Rocers "şəxsiyyət yönümlü psixoterapiya"nın problemli uşaqlarla münasibətdə səmərəli olması xüsusi ilə qeyd edirdi. Bu sahədəki fəaliyyət zamanı əksər hallarda verbal ünsiyyət çox az olur və ya ümumiyyətlə müşahidə edilmir. Burada ən vacib məqam qrup şəklində tepariyadır. Bu cür tepariya üsulu nəinki problemli uşaqlarda, həmçinin yetkin insanlarda da səmərə verir. Bu üsulun mahiyyətini tərəf müqabilinin hərəkətlərini izləmək və əyani şəkildə örnək götürməkdən ibarətdir.

Sitatları
---------

* "…İnsan müəyyən bir növə aiddir və həmin növün xüsusiyyətlərinə malikdir. Bu xüsusiyyətlərdən biri insanın sosiallaşmaya və qarşılıqlı münasibətlərə olan "sağalmaz" tələbatıdır.
* İnsan özünün deyil, digər şəxslərin gözləntilərini doğrultmağa cəhd göstərdikdə çoxlu sayda problem meydana gəlir.
* Hər birimiz iki ayrıca hissədən ibarədir (ruh və bədən) və biz onları ciddi cəhdlə birləşdirməyə, inteqrasiya etməyə çalışırıq.
* Xeyirxahlıq ona inanmayan insanların qarşısına nadir hallarda çıxır.
* "Kim sizə deyib ki, kimsə sizi sevməyə borcludur? Bu harda yazılıb?
* Nüfuzlu şəxslərin nəzəriyyələrində də səhvlər ola bilər

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4  Carl Rogers // Encyclopædia Britannica (ing.).
**Şahverdi xan Qaradağlı** (?-1589) — qızılbaş sərkərdəsi, vali.

Həyatı
------

Şahverdi bəy Ənsar xəlifə oğlu Qaradağ vilayətinin Əhər şəhərində dünyaya gəlmişdi. Ərənlər ocağına mənsub idi. Şahdan əvvəlcə sultan, sonra xan ünvanı almışdı. Atası Ənsar xəlifə Qaradağlı Şirvan əyalətinə bəylərbəyi təyin ediləndə onu Qaradağ vilayətinə hakim təyin etdilər. 1583-cü ildən 1589-cu ilədək Qaradağa rəhbərlik etmişdi. Osmanlı ordusu Qızılbaşlar məmləkətinə hücum edəndə Şahverdi xan heç bir dirəniş göstərmədən tabe oldu. I Şah Abbas Qaradağı geri alandan müfəttişlərinə Qaradağ əhvalatını təftiş etməyi tapşırdı. Şahverdi xanın xəyanəti üzə çıxdı. O, 1589-cu ildə öldürüldü.

Mənbə
-----

* Ənvər Çingizoğlu. Qarşı yatan Qaradağ. Bakı, "Ozan", 1998.– 192 səh.
* Ənvər Çingizoğlu,Qaradağlılar. Bakı, "Şuşa" nəşriyatı, 2008. – 160 səh.
* Ənvər Çingizoğlu, Qaradağ xanlığı, Bakı, "Mütərcim", 2011. – 212 səh.

Həmçinin bax
------------

* Qaradağ vilayəti
* Ənsar xəlifə Qaradağlı
**Vettern** (*isv.* Vättern) — Vanerndən sonra sahəsinə görə İsveçin ikinci böyük gölü.

Gölün ümumi sahəsi 1912 km², sahil zonası ilə birlikdə 4503 km, dəniz səviyyəsindən hündürlüyü isə 88 m. Ən dərin nöqtəsi Visingsö adasından cənubda yerləşir və 128 metr dərinliyə malikdir. Gölün orta dərinliyi 40 metrdir. Sahil xəttinin uzunluğu təxminən 642 km. Həcmi 74 km³, əvvəllər suyun səviyyəsi tez-tez dəyişdiyi üçün göl suyunun səviyyəsi xüsusi avadanlıq tərəfindən tənzimlənir. Şərq və qərbdən dağlarla əhatə olunub; çox mənzərəli sahilə sahibdi: Orta Əsrlərdə krallar Visingsö adasında tez-tez qalırdılar.

Gölə xırda axınlar tökülür. Göta kanalı vasitəsilə göl Baltik dənizi və Vanern gölü (sonra Kattegat boğazı ilə) ilə birləşir.

Toponimika
----------

Ehtimal olunur ki, Vettern adı isveç dillindən "Vatten" (su) sözündən əmələ gəlib, amma bu iddia mübahisəlidi. Başqa rəvayətə görə, bu adın "vätter" (meşə və ya ruhlu göl) arxaik termindən yaranıb.

Geologiya
---------

Siyası xəritədə yarıq-formalı Vittern-i asanlıqla cənubda tapmaq olar
Gölün geologiyası Baltik Dənizi ilə sıx bağlıdır, çünki bir zamanlar Vettern bu dənizin bir hissəsi idi. Yaxın geolojik keçmişdə Vettern və Vanern gölləri mərkəzi İsveçi Skagerrak boğazı ilə birləşdirən su sisteminin tərkib hissəsi idi.

Vetternin yer qabığı şərq-qərb istiqamətdə hərəkət etməsindən formalaşmış qrabendə yerləşir. Son milyon il ərzində çoxsaylı donmalar gölü və onun ətrafını bürümüşdür, və onlar geri çəkildikdən sonra buzlaq zolaqlar və drumlin[*ölü keçid*] kimi qalıqlar peydə oldu.. 

Xəritədə
Göl indiki vəziyyətini son buzlaşma dövründən sonra (10 million il əvvəl) Skandinaviya buzlağını tərk edib almağa başlamışdı. Sonra o, öncə Baltik buz gölünün boğazı oldu (gölün relikt heyvan növlərinin çoxusu məhz həmin vaxtdan burada məskunlaşmağa başladılar). Sonradan o, Yoldia dənizinin boğazına dönərək, *Ancylus* gölü ilə birləşdi. Təximinən 8000 il öncə nahamar Skandinaviya izostatik torpaq artması qəzası nəticəsində Vettern *Ancylus*-dan yuxarda yerləşməyə başladı, və beləcə onlar ayrıldılar.

Vettern post-buzlağın sürətlə artmasının nəticəsində hər il 1 mm (0.039) cənub tərəfə aşağı əyilir.

Müxtəlif sahələrdə istifadəsi
-----------------------------

### Göl

Vettern əla keyfiyyətli şəffaf suyu ilə məşhurdu. İsveçin vilayətlərində bələdiyyələrin bir çoxu birbaşa Vetterndən içməli su alır. Hətta təklif olunurdu ki, Vettern dünyada içməli suyun ən böyük mənbəsi sayılsın.

Vettern həmdə öz "Vetternrundan" adlı istirahət məqsədli velosiped yürüşü ilə tanınır, gölün sahilləri ətrafında 300 km səfəri başa çatma məqsədi hər il təxminən 20.000 nəfəri cəlb edir.

Burada olan balıqçılığa marağı da qeyd etmək lazımdı. Turistlər burada sərbəst balıq tuta bilərlər, amma tor istifadəsi qadağandır. Həmçinin, göldə kommersiya balıq ovu da təşkil olunur.

### Drenaj hövzəsi

Drenaj hövzəsi bu sahələrin məşğulluğunu təmin edir: mədənçıxarma, emal sənayesi, meşəçilik və kağız. Əkinçilər daha çox qaramal, qoyun, donuz və quş ətlərinin istehsalı ilə məşğuldular.

İstinadlar
----------

1. 1 2  "Fakta om Vättern" (isveç dilində). 6 avqust 2009-cu il tarixində orijinaldan arxivləşdirilib
**Milli təsviri sənət muzeyi** (*isp.* Museo Nacional de Bellas Artes, MNBA) — Buenos-Ayres şəhərinin Rekoleta rayonunda yerləşən incəsənət muzeyi. 2004-cü ildə muzey Neuken şəhərində öz filialını açdı.

Tarixi
------

İlk muzeyin direktoru argentinalı şərhçi və rəssam Eduardo Şiaffino olmuşdur. Muzey 23 dekabr 1895-ci ildə Florida küçəsində aşılmışdır. 1909-ci ildə muzay San-Martina meydanına köçmüşdür, əsaslı restavrasiyadan sonra Buenos-Ayres yerləşmişdir. 1955—1964-ci illərdə Xorxe Romero Bresta direktorun başçılığı altinda muzey, həm interyer həm də dizayn baxımından modernləşmişdir. 1961-ci ildə müvəqqəti bir pavilyon açıldı, muzey müasir sənət əsərlərini əldə etdi. Müasir *Argentina sənət* pavilyonu 1980-ci ildə açılmışdır. Bu otaqda ümumi sahəsi 1536 kvadratmetr olan və 34 muzey binasının ən böyük sahəsi olan sərgi salonunun ümumi sahəsi 4,610 kvadrat metrdir. Muzeyin daimi sərgisi 688 əsas əsər və 12 mindən çox məqalə, fraqment, dulusçuluq və digər kiçik işlərə malikdir. 2004-cü ildə açılan Neuken şəhərindəki muzey şöbəsi, 215 əsərlə yanaşı, müvəqqəti sərgilərlə daimi bir sərgiyə ev sahibliyi edən 2500 kvadrat metrlik 4 sərgi salonu ilə fəaliyyət göstərir.

Kolleksiyalar (Buenos-Ayres)
----------------------------

***Argentinalı rəssamlar***

* İşsiz və çörəksiz, 1893 Ernesto de la Karkova*İşsiz və çörəksiz*, 1893  
 Ernesto de la Karkova
* Reyderin qayıdışı, 1892 Anxel Della Valle*Reyderin qayıdışı*, 1892  
 Anxel Della Valle
* Donuzların yedizdirilməsi, 1904 Fernando Fader*Donuzların yedizdirilməsi*, 1904  
 Fernando Fader
* Kasıbların yeməyi, 1884 Reynaldo Quiduçi*Kasıbların yeməyi*, 1884  
 Reynaldo Quiduçi
* Elan, 1928Alfredo Quttyero*Elan*, 1928  
Alfredo Quttyero
* Rosas dövründə döyüş, 1830 Karlos Morel*Rosas dövründə döyüş*, 1830  
 Karlos Morel
* Santyaqo Kalsadilya portreti, 1859 Prilidiano Pueyreddon*Santyaqo Kalsadilya portreti*, 1859  
 Prilidiano Pueyreddon
* Vəfa, 1889 Eduardo Şiaffino*Vəfa*, 1889  
 Eduardo Şiaffino
* Divanın oyanışı, 1887 Eduardo Sivori*Divanın oyanışı*, 1887  
 Eduardo Sivori

***Avropalı rəssamlar***

* İlk faciə, 1888 Vilyam Buqro*İlk faciə*, 1888  
 Vilyam Buqro
* Natiqlik, 1917 Antuan Burdel*Natiqlik*, 1917  
 Antuan Burdel
* İki rəqqasə, 1898 Edqar Deqa*İki rəqqasə*, 1898  
 Edqar Deqa
* Dəniz kənarında qadın, 1892 Pol Qoqen*Dəniz kənarında qadın*, 1892  
 Pol Qoqen
* Yaralanmış qadın1861 Eduard Mane *Yaralanmış qadın*1861  
 Eduard Mane
* Sema kənarı, 1880 Klod Mone*Sema kənarı*, 1880  
 Klod Mone
* Qadın büstü, 1918Amadeo Modilyani*Qadın büstü*, 1918  
Amadeo Modilyani
* Öpüş, 1886 Roden*Öpüş*, 1886  
 Roden
* 1600 Xendrik vam Balen və Yan Breyqel 1600  
 Xendrik vam Balen və Yan Breyqel
* Yel dəyirmanı, 1886 Vinsent van Qoq*Yel dəyirmanı*, 1886  
 Vinsent van Qoq

İstinadlar
----------

1. ↑  GeoNames (ing.). 2005.
2. ↑  .
3. 1 2  .

Xarici keçidlər
---------------

* Official website
* Asociación Amigos Museo Nacional de Bellas Artes  (isp.)
**Svevlər, (Suebiler / Süevler)** (*lat.* Suevi, Suebi) — günümüzdəki Şimali-şərqi Almaniyada kompakt olaraq yaşamış bir xalqdır.

Svevlər haqqındakı ilk bilgilər liderləri Ariovistusun Yuli Sezarla apardığı M.Ə. 58-ci ildəki savaşa aiddir. M.Ə. IX əsrdə Drusus sərhəd-sınırı güvənli duruma gətirənə qədər Roma imperiyası üzərində Reyn çayı civarında təhdid olmuşdular. Romanın yıxılışından sonra İspaniyaya gedib orada bir krallıq qurmuşdular. Viziqotlar 585-ci ildə onları məğlub etmişdilər.

Tarixçi Tacitusa göre bu xalq, Quadi, Semnones və Marcomanni kimi qəbilələrinin birləşməsindən təşkil olunmuşdu.

İstinadlar
----------

1. 1 2 3  *Nationalencyklopedin*dəki Sveber madddesi.

Xarici keçidlər
---------------


Vikianbarda ***Svevlər*** ilə əlaqəli mediafayllar var.  

| ⛭Germanlar |
| --- |
| Alemanlar  • Anqrivarlar  • Anqllar  • Bavarlar  • Batavlar  • Burqundlar  • Vandallar  • Vestqotlar  • Gepidlər  • Herullar  • Qotlar  • Danlar  • Kvadlar  • Kimvrlar  • Lanqobardlar  • Luqilər  • Markomanlar  • Nemetlər  • Ostroqotlar  • Ruqlar  • Sakslar  • Svevlər  • Cveylər  • Skirlər  • Taifallar  • Tevtonlar  • Tenkterlər  • Franklar  • Frizlər  • Xattlar  • Xerusklar  • Yutlar  • 
Tayfa ittifaqları: İnqevonlar  • İstevonlar  • Germinonlar  • |

|  |  |
| --- | --- |
|  | ***Etnik qrup** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Hüdudsuz Güc** —"Əsər "Simon &Schuster"nəşriyyatının orijinalı əsasında TEAS Press Nəşriyyat evində tərcümə edilərək çapa hazırlanıb.Kitabın Azərbaycan dilinə tərcüməsi və nəşri hüququ TEAS Press Nəşriyyat evinə məxsusdur

Haqqında
--------

Bu kitab ilk dəfə 1986-cı ildə "Simon&Schuster"nəşriyyatı tərəfindən "Unlimited Power" adı ilə nəşr olunub.
Entoni Robbins bunu "şəxsi nailiyyət haqqında yeni elm" adlandırır. Siz isə bunu "indiyədək qarşılaşdığınız ən yaxşı şey" adlandıracaqsınız. Əgər nə vaxtsa daha yaxşı həyat xəyal etmisinizsə, "Hüdudsuz güc" sizə arzuladığınız və layiq olduğunuz fövqəladə keyfiyyətli həyata nail olmağın, eləcə də şəxsi və peşəkar həyatınızı idarə etməyin yollarını göstərəcək. Entoni Robbins öz kitabları, lent yazıları və seminarları vasitəsilə milyonlarla insana sübut edib ki, zehninizin, düşüncənizin gücündən istifadə etməklə həyatınız üçün istədiyiniz hər şeyi edə, ona malik ola, onu yarada və əldə edə bilərsiniz. O, ölkə rəhbərlərinə, olimpiya oyunları iştirakçılarına və peşəkar idmançılara, kinoulduzlara və uşaqlara hədəfə necə nail olmağın yollarını göstərir. O, şəxsi nailiyyət haqda elmi "Hüdudsuz güc" vasitəsilə coşğunluqla aşkara çıxarır və sizə aşağıdakıları öyrədir:
• əslində nə istədiyinizi üzə çıxarmağın yollarını
• uğurun yeddi yalanını
• qorxu və fobiyaları bir neçə dəqiqə ərzində aradan qaldırmaq üçün beyninizi yenidən proqramlaşdırmağın yollarını
• görüşdüyünüz istənilən şəxslə dərhal qarşılıqlı münasibət yaratmağın sirlərini
• başqasının uğurlarını təkrarlamağın yollarını
• zənginliyin və xoşbəxtliyin beş açarını
"Hüdudsuz güc" beyin üçün inqilabi fitnes kitabıdır. Bu kitab sizə emosional və maliyyə azadlığı əldə edərkən, liderliyə, özgüvənə və digərləri ilə əməkdaşlığa nail olarkən yüksək bacarıq nümayiş etdirməyin yollarını addım-addım göstərəcək. Bu kitab özünüzü və dünyanızı kökündən dəyişmək üçün sizə bilgi və cəsarət verəcək. "Hüdudsuz güc" uğur erasında yüksək performans üçün bir bələdçidir.

İstinadlar
----------

1. ↑  "Arxivlənmiş surət". 2021-12-07 tarixində arxivləşdirilib. İstifadə tarixi: 2021-12-07.
**Swallow the Sun** — Death/doom metal qrupu, 2000-ci ildə Finlandiyada Juha Raivio və Pasi Pasanen tərəfindən yaradılmışdır. **"Plutonium Orange"** qrupunda əvvələr birlikdə çıxış etmişlər, daha sonra Swallow the Sun proyektini yaratmışlar. Dahan sonra qrupa Markus Jämsen gitara, Mikko Kotamäki vokal , Aleksi Munter sintezatora və Matti Honkonen bas gitara üçün qrupa daxil oldular. Bununla belə qrup formalaşmağa başladı. Daha sonra qrup 2003-cü ildə "Out of This Gloomy Light" adlı ilk debüt demo albomunu çıxartdılar. Bu demodan sonra qrup Finlandiyalı **Firebox Records** albom şirkəti ilə müqavilə imzalayaraq, 2003-cü ildə ilk debüt studio "The Morning Never Came" adlı albomlarını çıxartdılar.

2005-ci ilin fevralında Swallow the Sun, "Ghosts of Loss" adlı özünün ikinci studio albomunu buraxdı. Bu albomdan əlavə həmin ildə "Forgive Her..." adlı sinqlda buraxıldı. Bu sinql Finlandiyada "20 singles chart Top Finnish" siyahısın da 6 həftə boyunca 4-ci yerdə olmuşdur.

2006-ci ildə Spinefarm Records albom şirkəti müqavilə imzalandı. Həmin il qrup Avropada konsert turnelərin də çıxış etməyə başladı. 2007-ci ildə
qrup özünün üçüncü studio "Hope" albomunu buraxdı. Daha sonra Katatonia, Scar Symmetry və Insomnium kimi qruplar ilə birgə ABŞ-də konsertlərə qatıldı.

Diskoqrafiya
------------

### Studiya albomları

* *The Morning Never Came* (2003)
* *Ghosts of Loss* (2005)
* *Hope* (2007)
* *New Moon* (2009)
* *Emerald Forest and the Blackbird* (2012)
* *Songs from the North I, II & III* (2015)
* *When a Shadow is Forced Into the Light* (2019)
* *Moonflowers* (2021)

### Videokliplər

* "Descending Winters" (2005)
* "Don't Fall Asleep" (2007)
* "Doomed to Walk the Earth" (2007)
* "Falling World" (2009)
* "Cathedral Walls" (2012)
* "Rooms and Shadows" (2015)

### Sinqllar

* "Forgive Her..." (2005)
* "Don't Fall Asleep (Horror Pt. 2)" (2007)
* "Upon the Water" (2019)
* "Firelights" (2019)
* "Woven into Sorrow" (2021)
* "Enemy" (2021)

### Demolar

* *Out of This Gloomy Light* (2003)

### EP-lər

* *Plague of Butterflies* (2008)
**Çkalov adası** — Oxot dənizinin Saxalin körfəzində, Çastya laqununu dəniz məkanından ayıran ada. Materik sahilindən 5,5 kilometr məsafədə yerləşir. Əvvəllər adanın adı Udd adası adlanırdı. Sonradan ada əfsanəvi pilot Valeri Çkalovun (1904–1938) şərəfinə dəyişdirilmişdir. İnzibati cəhətdən Rusiyanın Xabarovsk diyarının bir hissəsidir. Ada 17 km uzunluğa və 1 km enə sahibdir.

Hazırda adada daimi əhali yoxdur.

Tarix
-----

Ada əvvəlcə Udd adlanırdı. SSRİ Mərkəzi İcraiyyə Komitəsinin 1936-cı il fərmanı ilə 1936-cı il iyulun 22-də təyyarəçi ekipajla birlikdə bu adada fasiləsiz uçuş zamanı eniş edən sovet pilotu Valeri Çkalovun şərəfinə adlandırılmışdır. Marşrut — Moskva — Frans İosif Torpağı — Şimal Torpağı — Petropavlovsk-Kamçatski. ANT-25 təyyarəsi 9374 km məsafəni enişsiz qət edərək havaya qalxdıqdan 56 saat 20 dəqiqə sonra sahildə toran və dumanlı şəraitdə yerə enir. Üç nəfərdən ibarət ekipaj — Valeri Çkalov, Georgi Baydukov və Aleksandr Belyakov — yerli sakin Fetinya Andreevna Smirnovanın evində gecələyir. Yenidən havaya qalxmaq üçün uzunluğu 500 metr olan uçuş-enmə zolağı tikmək lazım gəlir. Çkalovun enişinin xatirəsinə adada abidə ucaldılır.

2006-cı ildə bu uçuşun 70 illiyi şərəfinə Anatoli Kvoçurun nəzarəti altında olan Rusiya Hərbi Hava Qüvvələrinə məxsus Su-30 eyni marşrutla uçuş edir.

2011-ci ildə uçuşun 75-ci ildönümü şərəfinə Aleksandr Şerbakov və Andrey Borisevski Moskva — Çkalov adası marşrutu üzrə 28 gün ərzində 9272 km məsafəni delta uçuşlu iki ultra yüngül təyyarə ilə qət etmişlər.

Fauna
-----

Ada qaradöş qumluqca, qaraboyun qumluca, ortaboy əyridimdik, adi sahildəyişən, kiçik oxcüllüt kimi quşlar yuvalayır. Adanının sahil sularında Ağ balinalar üzür.

İstinadlar
----------

1. ↑  Масленников Б. Г. Морская карта рассказывает / Под ред. Н. И. Смирнова. — 2-е изд. — М.: Воениздат, 1986. — С. 230. — 35 000 экз.
2. ↑  Путин, белуха, передатчик Arxivləşdirilib 2011-12-25 at the Wayback Machine // Интерфакс.
3. ↑  "Самолёт Су-30 Анатолия Квочура приземлился в Жуковском". 2012-02-10 tarixində arxivləşdirilib. İstifadə tarixi: 2021-12-04.
4. ↑  "Отчет о перелёте на дельталётах". 2016-03-04 tarixində arxivləşdirilib. İstifadə tarixi: 2012-07-13.
**Svetlana Hacı qızı Nəcəfova** (8 iyul 1938, İrəvan – 16 may 2021, Bakı) — publisist, nasir, Azərbaycan Yazıçılar Birliyinin üzvü (2000), əməkdar jurnalist (1988)

Həyatı
------

1938-ci il iyulun 8-də Qərbi Azərbaycanın İrəvan şəhərində anadan olub. Burada orta məktəbi bitirdikdən sonra 1955–1960-cı illər Azərbaycan Dövlət Universitetinin filologiya fakültəsinin jurnalistika şöbəsində təhsil alır. Əmək fəaliyyətinə 1961–1964-cü illərdə "*Pioner*" jurnalı redaksiyasında texniki redaktor kimi başlamış S. Nəcəfova 1964–1973-cü illərdə orada şöbə müdiri vəzifəsində çalışıb. 1973–1977-ci illərdə "*Azərbaycan qadını*" jurnalı redaksiyasındaşöbə redaktoru, 1977–1992-ci illərdə isə baş redaktorun müavini vəzifələrində çalışıb. 1996–2003-cü illər "*Respublika*" qəzeti redaksiyasında humanitar problemlər şöbəsinin müdiri, 2003–2008-ci illər isə Teleradio şirkətinin əməkdaşı olmuşdur. Hazırda təqaüdə çıxan S. Nəcəfova eyni zamanda Azərbaycanda qadın hərəkatında fəal iştirak etmişdir. Ramiz Əliyarov ilə aillə quran Nəcəfovanın qızı Nərgiz Əliyarova Azərbaycanın əməkdar artistidir. 16.05.2021-ci ildə Bakı şəhərində vəfat etmişdir

Fəaliyyəti
----------

Universal Sülh Federasiyası və Ümumdünya sülh naminə Beynəlxalq Federasiyanın sülhməramlı səfiri olan yazıçı həm də Azərbaycan Qadınlar assosiasiyası rəyasət Heyətinin üzvü seçilmişdir.
İstanbulda keçirilən türk qadınlarının I qurultayının iştirakçısı olmuş Svetlana xanım eyni zamanda Azərbaycan Jurnalistlər Birliyinin katibidir. ABŞ-nin "*kim kimdir?*" nəşrinin 2008-ci il nominatlarının siyahısına bioqrafiyası daxil edilib. Ədəbi yaradıcılığa 60-cı illərdən başyalan yazıçının publisistik məqalələri, oçerq və hekayələri dövri mətbuatda dərc olunmuşdur.

### Kitabları

* "*Qırmızı qalstuklar klubu*" (1966);
* "*Ömrə sevinc gətirənlər*" (1984);
* "*Hər ömür nəğmədir*" (1988);
* "*Biz beynəlmiləlçilərik*" (1988);
* "*Onun taleyi*" (1990);
* "*Azərbaycanın qeyri-hökumət qadın təşkilatları*" (2002).

Mükafatları
-----------

Ədəbi publisistik fəaliyyəti yüksək qiymətləndirilmiş S. Nəcəfova 1971-ci ildə "*Əməkdə fərqlənməyə görə*" medalına, 1974-cü ildə Azərbaycan SSR Ali Soveti rəyasət heyətinin Fəxri Fərmanına, "*Qızıl Qələm*", "*Məhsəti Gəncəvi*", "*Sara Xatun*", "*Vətən*", "*Humay*", "*Dan ulduzu*", "*Araz*" ali mediya və s. mükafatlarına layiq görülmüşdür.

Xarici keçidlər
---------------

* Svetlana Nəcəfova: "Bu elə peşədir ki, gərək özünü hər gün sübut edəsən" — MÜSAHİBƏ

Mənbə
-----

* Teymur Əhmədov. Azərbaycan yazıçıları (XX–XXI yüzillikdə) ensiklopedik məlumat kitabı. Bakı: "Nurlar", 2011.

İstinadlar
----------

1. ↑  "Azərbaycanın maarifçi qadınları". 2019-06-28 tarixində arxivləşdirilib. İstifadə tarixi: 2019-06-21.
2. ↑  "Azərbaycan qadınlarının qeyri-hökumət təşkilatları". 2019-06-28 tarixində orijinalından arxivləşdirilib. İstifadə tarixi: 2019-06-21.
Muzeyə çevrilmiş Bojenitsa kəndində yerləşən monastır məktəbi. Botevqrad Tarix Muzeyinin filialı
**Monastır məktəbi** (bolq. килийно училище) — Osmanlı hakimiyyəti dövründə Bolqarıstan ərazisində geniş yayılmış dini yönümlü ibtidai məktəb növü.

XV-XVIII əsrlərdə bütün Bolqar məktəbləri monastır tipli idilər. İlk illərdə kilsələr və monastırlarda yaransalar da, sonradan özəl monastır məktəbləri peydə olmağa başladı. Məktəblərdə şagirdləri orta əsr bolqar ədəbi ənənəsinə əsaslanaraq maarifləndirirdilər.

Monastır məktəblərinin müəllimləri daha çox rahiblər və keşişlər olurdu, az hallarda isə savadlı sənətkarlar və ya tacirlər idi. Müəllim hər tələbə ilə fərdi şəkildə məşğul olurdu. Dərslər yunan, kilsə slavyan və ya hər iki dildə keçirilirdi. Təhsil prosesinin məqsədi şagirdlərə oxumaq, yazmaq, kilsə nəğmələri və saymağı öyrətmək idi. Bəzən dərslər müəyyən sənətkarlıq sənətinin öyrədilməsi ilə eyni anda aparılırdı. Xidməti kilsə kitabları dərsliklər kimi istifadə olunurdu.

XVIII əsrdə monastır məktəbləri xüsusilə geniş yayıldı. O dövrdə bolqar torpaqlarında 100-dən çox belə məktəb var idi. Zaman keçdikcə belə məktəblərdə bolqar dilində kitablar tədris olunmağa başlandı, məsələn Paisi Hilendarskinin "Slavyan bolqar tarixi" adlı əsəri.

XIX əsrin əvvəllərində monastır məktəbləri qarşılıqlı məktəblər ilə əvəz olundu.

Bolqarıstanın şəhərləri və kəndlərində bir neçə monastır məktəblərin binaları bolqar milli dirçəlişinə və ölkədə təhsil sisteminin qurulmasına həsr olunmuş muzeylərə çevrildi.

İstinadlar
----------

1. ↑  Smyadovo məktəb muzeyindən reportaj Arxivləşdirilib 2021-04-13 at the Wayback Machine  (bol.)

Ədəbiyyat
---------

* Енциклопедия Пирински край. Том 1, Благоевград, 1995, стр.431-432.


Vikianbarda ***Monastır məktəbi*** ilə əlaqəli mediafayllar var.
Kanada əvvəlcə 1763-cü il Paris müqaviləsi ilə İngiltərənin hakimiyyəti altına girdi. Müqavilə ilə Kanadanında tərkibində olduğu Yeni Fransa İngiltərə imperiyasına verildi. Britaniya Şimali Amerikasının bir hissəsi olan digər regionlar, koloniyalar və ştatlar getdikcə Kanadaya birləşdirilirdi. 1763-cü il Kral Bəyannaməsi ilə Kanada koloniyası 1791-ci il Konstitusiya Qanununa görə Kanadalılar olaraq da bilinən Kvebek əyaləti adı altında genişləndirildi. 1840-cı il Birlik Qanunu ilə birlikdə Aşağı Kanada və Yuxarı Kanada Kanada əyaləti adı altında bir araya gəldi. Daha sonra 1867-ci ildə Kanada Konfederasiyası, Nyu-Bransuik və Yeni Şotlandiya koloniyaları Kanada Dominionunu yaratmaq üçün Kanada koloniyası ilə birləşdi. Dominion dörd əyalətə bölündü: Ontario, Kvebek, Nyu Brunsvik və Yeni Şotlandiya. Əvvəlcə yeni qurulan federasiyadan kənarda olan koloniyalar zamanla Kanadanın nəzarəti altına keçdi və Kanada 1949-cu ildə Nyufaundlend və Labradorun birləşdirilməsi ilə mövcud sərhədlərinə çatdı. 1982-ci il Kanada Qanunu ilə Kanada Böyük Britaniyanın hakimiyyəti altından tamamilə çıxdı.

İstinadlar
----------


|  |  |
| --- | --- |
|  | *Kanada ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
Əvəz oluna bilən X və Y malları: X malının qiymətinin P1-dən P2-yə yüksəlməsi satışların Q1-dən Q2-yə azalmasına və Y malının tələb əyrisinin D1-dən D2-yə sürüşməsinə səbəb olur.
X və Y malları bir-birini əvəz edir və tələbin müsbət çarpaz elastikliyinə malikdir: Y malının qiyməti yüksəlir və X malına tələb yüksəlir.
**Qarşılıqlı əvəzedici əmtəə** (dəyişdirilə bilən məhsullar, substitut (*lat.* substitutio — əvəzedici)) — onlardan birinin qiyməti ilə digərinə olan tələb arasında birbaşa əlaqə olan mal (və ya xidmət), yəni azalma (artım) bir əmtəənin (xidmətin) qiyməti digərinə tələbin azalmasına (artımına) səbəb olur.

Tərifi
------

Kempbell Makkonnell və S.L. Brüya görə, *əvəz oluna bilən mallar*,onlardan birinin qiyməti ilə digərinə olan tələb arasında birbaşa əlaqə olan, yəni bir məhsulun (və ya xidmətin) qiymətinin azalması (artım) digərinə tələbin azalmasına (artımına) səbəb olur..

Əvəzedici mallar (əvəzedicilər) — bir məhsulun qiymətinin artması digər məhsulun istehlakının artmasına səbəb olan, bir məhsulun qiymətinin aşağı düşməsi digər bir məhsulu istehlakçılar üçün daha az arzuolunmaz hala gətirən mal və ya xidmətlərdir.

Belə mallara misal ola bilər: portağal və naringi, qəhvə və çay və s. .

Əvəzedici malların qiymətlərinin dəyişməsi tələb əyrisinə təsir edən əsas amillərdən biridir. Alınan cütdən birinci əvəzedici malın qiymətinin azalması ikinci malın tələb əyrisinin sola sürüşməsinə səbəb olur. Məsələn, çayın qiyməti aşağı düşərsə, bir çox istehlakçılar adi miqdarda qəhvəni köhnə qiymətə almaqdan imtina edəcəklər (nəzərə alsaq ki, onlar daha ucuz çaya asanlıqla keçə bilərlər), qəhvəyə tələbat azalacaq və qiymətdə dəyişiklik olacaq. tələb əyrisi sola. Əksinə, çayın qiyməti artarsa, daha çox istehlakçı kofeyə keçməyə qərar verərsə (yəni, qəhvənin eyni qiyməti ilə əvvəlkindən daha çox qutu satılacaq), tələb əyrisi sağa doğru sürüşür.

Xüsusiyyətləri
--------------

Əgər tələbin çarpaz elastikliyinin dəyəri sıfırdan böyükdürsə, mallar əvəzedici sayılır:

{\displaystyle E\_{XY}^{D}={\frac {\Delta Q\_{X}/Q\_{X}}{\Delta P\_{Y}/P\_{Y}}}={\frac {\Delta Q\_{X}}{\Delta P\_{Y}}}{\frac {P\_{Y}}{Q\_{X}}}>0},
burada {\displaystyle E\_{XY}^{D}} -hər hansı iki mal üçün tələbin elastikliyi {\displaystyle X} və {\displaystyle Y}, {\displaystyle Q} - alınan malların miqdarı, {\displaystyle P} - məhsulun qiyməti. Yəni tələbin çarpaz elastikliyi düsturu məhsula tələbin dəyişmə dərəcəsini göstərir {\displaystyle X} başqa bir malın qiymətinin dəyişməsinə cavab olaraq {\displaystyle Y}.

İstinadlar
----------

1. ↑  *Макконнелл К. Р.: Экономикс.* Спрос и предложение: эластичность и реальные проявления. 2.
2. 1 2  *Хайман Д.Н.* Современная микроэкономика: анализ и применение. В 2-х т. Т.1. М.: Финансы и статистика. 1992. 160. ISBN 5-279-01135-5.
Degtyaryov pulemyotu (abr DP, ru: Ручной пулемёт Дегтярёвa Пехотный / Ruchnoy Pulemyot Degtyaryova Pekhotny), 1928-ci ildə SSRİ-də Vasily Degtyaryov tərəfindən hazırlanmış yüngül pulemyotdur.

1928-ci ildən 1960-cı ilə qədər istifadə edilmişdir. 7.62x54mm çapında güllələrdən istifadə edirdi. İstifadəsi çox asan və istehsalı da çox ucuz idi. Ən vacib xüsusiyyəti AK-47 kimi çirkə və palçığa qarşı müqaviməti olduqca güclü olub, hər cür iqlimdə istifadəsinin mümkünlüyü idi. Aparılmış testlər zamanı lüləsinin yanmasına baxmayaraq 500 mərmi ata bilməsi müəyyənləşdirilmişdir.

Qaleriya
--------

* DPM
* ÇXR istehsalı olan Type 53
* DP-28 pulemyotunun maqazininin görünüşü
* RP-46
* RP-46
* Koreya müharibəsi zamanı tək qalmış 32-ci alay səviyyəsindəki döyüş komandasının və ya 7-ci piyada diviziyasının əsgəri M1 yaxud M2 Carbine silahı və DP yüngül pulemyotu ilə
* Polşa Silahlı Qüvvələrinin arsenalındakı DP yüngül pulemyotu
**Ada Siqanliya** (*serb.* Ада Циганлија) — Belqraddakı Sava çayının yatağında yerləşən ada. Ada süni şəkildə bir yarımadaya çevrilmişdir. Adı Savadakı süni göl və çimərliyə də verilmişdir. Belqradın mərkəzindən 4 km məsafədə yerləşdiyinə görə məşhur bir istirahət zonasına çevrilmişdir. Bundan əvvəl isə adadakı bataqlıqları qurudulmuşdur. Özünün çimərlikləri və idman qurğuları ilə tanınır. Yay aylarında hər gün 100 minə qədər insan adanı ziyarət edir.

Təsviri
-------

Bəzi salnaməçilər adanın adını keltlərdən qalma olduğunu iddia edirlər. Sinqaliya sözünə çevrilən sinqa — ada və lia — sualtı torpaqlar kimi tərcümə edirlər. 1821-ci ildə ada dövlət mülkiyyəti elan edilir və bu günə qədər də dövlət mülkiyyəti olaraq qalır. Çayın alt və üst bəndləri 1967-ci ildə tikilmiş, bunun sayəsində şəhər 4,2 km uzunluğa, 200 m eninə və 4–6 m dərinliyə malik bənzərsiz bir gölə sahiblənmişdir. Şəfalı mikroiqlimi (bir qədər aşağı temperatur, yüksək rütubət və qrunt suları) sayəsində ekoloji turizm yerlərindən biridir. Flora baxımından palıd, Amerika qovağı və göyrüş kimilərlə təmsil olunur. Quşlardan ördək və qağayı həmçinin qırqovul və bildirçinlər ən çox yayılmışdır. Maral və dovşanlar ən çox rast gəlinən məməlilərdir. Süni göl Avropadakı ən böyük süni göllərdən biridir. Göldəki su çaydankından daha isti və təmizdir. Üzgüçülük, baydarka, su polosu, dalış və sörf üçün uyğundur. Adada 50-yə yaxın idman qurğusu, o cümlədən qolf meydançası, xizək qaldırıcı, futbol meydançası, tennis kortu, voleybol və beysbol meydançaları var. 2008–2011-ci illərdə Çukaritsa və Novi-Beoqrad icmalarını birləşdirən gölün şərq ucu üzərində bir körpü inşa edilmişdir.

İstinadlar
----------

1. ↑  *LJ. Perović.* "Sto hiljada sugrađana na Vodenom cvetu" (serb). politika.sr. 14/07/2008. 2012-12-29 tarixində arxivləşdirilib. İstifadə tarixi: 2012-10-31.
2. ↑  "Ada Ciganlija" (serb). Beograd.sr. 2012-12-29 tarixində arxivləşdirilib. İstifadə tarixi: 2012-10-31.
3. ↑  "Официальный сайт моста" (ingilis). 2014-10-11 tarixində arxivləşdirilib.
Tamada
**Tamada** — Qonaqlıqlarda, toylarda və sairədə məclisi idarə edən şəxs; süfrəbəyi, masabəyi.

Tamada heykəli Gürcüstanda

Tamada haqda
------------

Tamada Türk deyimi olub "ev-eşiyi" (damata deməkdir. Toy şənliklərinə dəvət olunan toybəyinin xələflərindən biri kimi bizim günlər şəhər mühitində keçirilən ziyafət və qonaqlıqların başçısı, toy məclislərini idarə edən peşəkar sərəncamçı "masabəyi" yə verilən ad. Ona bəzən "süfrəbəyi" də deyilir.

Tamada, bir qayda olaraq, təşkilatçılarla seçilir, və ya tədbirin iştirakçıları tərəfindən seçilir. Tamadanın vəzifələrinə nitqlərin (danışıqların) və tostların sırasının (nizamının) qurulması, təşkilat və artistlərin çıxışlarının kontrolu daxil olur. Tamada alkoqollu içkilərdən istifadə etmir. Çox ölkələrdə belə növün (nəsilin) ənənələri mövcuddur.

Tamadanın ənənəsinin post-sovet vaxtına Sovet İttifaqının bütün respublikalarına yayıldı.

Əsl peşəkar tamada - Təkcə yumor hissiylə deyil, həm də şən və istedadlı olmalıdır. O bilməlidir ki, nə vaxt toyu təntənəli, şeirlə və sair aparmaq lazımdır.

### Tamada, hər şeydən əvvəl, növbəti keyfiyyətlərə və bacarıqlara malik olmalıdır:

1 səliqəli və cazibədar;

2 insanların əhval-ruhiyyəsini hiss etmək bacarığı;

3 diribaş, fərasətli, hazırcavab və bacarıqlı improvizasiyalı olmalıdır.

İstinadlar
----------
**Rəhilə Məmmədova** (17 dekabr 1955, Qazax rayonu) – Azərbaycanın əməkdar artisti (2018), "Qızıl Dərviş" mükafatı laureatıdır.[*mənbə göstərin*]

Həyatı
------

1955-ci ildə anadan olmuşdur. 1982-ci ildə Azərbaycan Dövlət İncəsənət Univertsitetini bitirmiş, həmin ildən də Şəki Dövlət Dram Teatrında işləmişdir. 1986-cı ildən Gəncə Dövlət Dram Teatrında və eyni zamanda 2001-ci ildən Gəncə Dövlət Nizami Poeziya teatrında fəliyyət göstərir.

Fəaliyyəti
----------

İşlədiyi müddətdə aşağıdakı rolları oynamışdır:

* "Şair və Hökmüdar" (Məhsəti)
* "Memarın məhəbbəti" (Möminə xatın)
* "İsgəndərnamə" (Nüşabə)
* "Qapı" (Ana)

Rəna Temurqızının "Dərd yükü" tamaşasının həm quruluşçu rejissoru həm də Ana obrazının ifaçısı. B. Vahabzadə və Z. Yaqubun şerləri əsasında Pərvanə Qurbanovanın səhnələşdirdiyi "Yaddan çıxmaz Qarabağ" – aparıcı vəs. 

Hal hazırda Volterin "Sadiq və ya Tale" povestinin motivləri əsasında Fərman Rzayevin səhnələşdirdiyi "Əlmanə" tamaşasında – Cahan məleykəsi obrazı üzərində işləyir.

Mükafatları
-----------

27 may 2018-ci ildə Azərbaycanın əməkdar artisti fəxri adına layiq görülmüşdür.

İstinadlar
----------

1. ↑  *President.Az.* "Azərbaycan Respublikasının mədəniyyət xadimlərinə fəxri adların verilməsi haqqında Azərbaycan Respublikası Prezidentinin Sərəncamı" (az.). President.az. 27.05.2018. 2020-03-05 tarixində arxivləşdirilib. İstifadə tarixi: 2018-05-27.

Xarici keçidlər
---------------

* Maraqlı obrazlar müəllifi – Əməkdar artist Rəhilə Məmmədova
Kvant mexanikasının təfsirlərindən biri olan **Çoxlu Dünyalar** təfsirinə görə reallığın özü olaraq bütün kainat üçün yeganə və universal bir dalğa funksiyası mövcuddur. Bu universal dalğa funksiyası hər şeyin dalğa funskiyası olaraq, bildiyimiz dünyamızdakı bütün ehtimalları və hətta bunun xaricində təkmilləşməsi mümkün bütün dünyaları ehtiva etməkdədir.

Çoxlu Dünyalar təfsiri, hər kəsin fərqli bir ssenaridə alternativ qərarlarla hərəkətə keçdiyi incoherent reallıq fikrini daşıyır. Buna görə hər fərqli qərarla budaqlanan dünya, hər ehtimalın var olduğu sonsuz sayda paralel dünyalar təşkil edir.

Bu təfsir ilk dəfə Prinston Universitetində bir doktorluq tələbəsi olan Hugh Everett III tərəfindən 1957-ci ilində irəli sürüldü. Nəzəriyyə illər sonra eyni universitetdən Max Tegmark tərəfindən təfsiri dəstəkləyən kvant intiharı və kvant ölümsüzlüyü təcrübəsi ilə birgə populyarlıq qazandı.

Həmçinin bax
------------

* Pilot-dalğa nəzəriyyəsi
* Kopenhagen təfsiri
**Bakı şəhərinin gerbi** - aşağı tərəfi iti bucaq şəklində olan düzbucaqlı formada qalxanvari lövhədən ibarətdir. Lövhə hər tərəfdən eni 6mm olan qızılı zolaqla əhatə olunaraq haşiyələnmişdir. 

Gerbin əsas ölçüləri: eni - 100 mm, hündürlüyü 140mm-dir. 

Gerbin fonu açıq göy (sülh və açıq səma rəmzi) rəngdədir və lövhənin fonunda qızılı rəngli, eyni ölçülü üç alov dili (odlar yurdu rəmzi) təsvir edilmişdir. Alov dilinin hər birinin hündürlüyü 37 mm, eni 26 mm-dir. 

Gerbin aşağı hissəsində şaquli xətt üzrə lövhənin onda bir hissəsini tutan və neftin mövcud olmasını bildirən qara rəngli sahə, qalan hissənin isə dörddə birini tutan firuzəyi rəngdə dəniz dalğaları təsvir edilmişdir. 

Üfüqi xətt üzrə firuzəyi rəng fonunda üç cərgə qızılı rəngli beş dalğa keçir. Üfüqi xətt boyunca hər dalğanın ölçüsü 17,6 mm-dir. 

Binalar və abidələr üzərində gerb qabarıq (barelyef) şəkildə lövhənin aşağısında dalğalar və ortasında 3 alov dili olmaqla təsvir edilərək çərçivə ilə haşiyələnir. 

Gerb medallarda və fəxri fərmanlarda təsvir edilərkən, o, aşağıdan başlayaraq sağdan və soldan zeytun (şöhrət rəmzi) budaqları ilə haşiyələnir. Budaqlar aşağı hissədə çarpazlanır. 

Medallarda və fəxri fərmanlarda, habelə gerb təsvir olunan digər sənəd və əşyalarda bütün nisbətlər saxlanılır, təsvirin miqyası isə tələbatdan asılı olaraq müəyyən edilir.

Mənbə
-----

* Arxivləşdirilib 2009-12-10 at the Wayback Machine

|  |  |
| --- | --- |
| Bakı | *Bakı şəhəri ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Milli kitab mükafatı** — Amerika Birləşmiş Ştatlarında ədəbiyyat üzrə illik təqdim olunan mükafatlar toplusudur. Hər noyabr ayında keçirilən yekun Milli kitab mükafatı mərasimində Milli Kitab Fondu yazarlara bir MKM ( BA) və həyatboyu əldə olunmuş nəaliyyətlər üzrə iki mükafat təqdim edir.

Milli kitab mükafatı 1936-cı ildə Amerika Kitabsatıcıları Assosiasiyası (American Booksellers Association) tərəfindən tərtib olunub, İkinci dünya müharibəsi dövründə fəaliyyəti dayandırılmış və 1950-ci ildə üç kitab sənayesi tərəfindən yenidən bərpa edilib. ABŞ-dən olmayan müəlliflər müharibədən əvvəlki dövr mükafatlarına namizəd ola bilirdilər. İndi bu mükafatlar yalniz il ərzində ABŞ-də nəşr olunmuş kitablara və ABŞ-dən olan müəlliflərə təqdim olunur.

Qeyri-kommersiya qurumu olan Milli Kitab Fondu 1988-ci ildə Milli kitab mükafatlarını idarə etmək və inkişaf etdirmək məqsədi ilə, həmçinin "təhsil və ədəbiyyat sahələrinə daxil olmaq" üçün yaradılıb. İlk vaxtlar yazıçılar tərəfindən maliyyələşdirilirdi. Fondun əsas məqsədi "ən yaxşı Amerika ədəbiyyatı nümunələrini qeyd etmək, bu ədəbiyyatın auditoriyasını genişləndirmək və Amerikada yaxşı yazı üçün mədəni dəyərləri inkişaf etdirməkdir".
**Rəhim Məmməd oğlu Hüseynzadə** (15 dekabr 1951, Kirovabad) — Azərbaycanlı jurnalist, Azərbaycan Mətbuat Şurasının keçmiş icra katibi. "Zərdabi" Mətbuat Mərkəzi İctimai Birliyinin sədri, Azərbaycan Respublikasının əməkdar jurnalisti (2005).

Həyatı
------

Rəhim Məmməd oğlu Hüseynzadə 1951-ci ildə mart ayının 3-də Gəncə şəhərində doğulub. O, 1958–1968-ci illərdə Gəncə şəhər 5 saylı orta məktəbdə təhsil alıb. 1973-cü ildə Bakı Dövlət Universitetinin jurnalistika fakültəsini, 1983-cü ildə Azərbaycan Respublikasının Prezidenti yanında Dövlət İdarəçilik Akademiyasının (keçmiş Bakı Ali Partiya Məktəbi) fərqlənmə diplomu ilə bitirib

1973–1977-ci illərdə yeni yaradılmış Neftçala rayonunda nəşrə başlamış "Gündoğar" qəzetinin, 1977–1992-ci illərdə "Qələbə" Salyan rayon qəzetinin şöbə müdiri işləyib. Peşəkar jurnalist kimi Rəhim müəllim SSRİ Jurnalistlər İttifaqının və Azərbaycan Jurnalistlər İttifaqının 30-a yaxın mükafatına, 1985-ci ildə isə "Qızıl Qələm"ə layiq görülüb.

1992–1996-cı illərdə yerli idarəetmə qurumunda işə cəlb edilib-- Salyan rayon icra hakimiyyəti başçısının köməkçisi və məsləhətçisi vəzifələrində işləyib.1998-ci ildə yenidən media sahəsində fəaliyyətə qayıdıb. O, müstəqil nəşrlər olan "Kriminal", "Vaxt", "Hürriyyət" qəzetlərində çalışıb. 2000-ci ildən "Qırxçıraq" regional qəzetinin baş redaktoru olub və 2003-cü ildə Azərbaycan Mətbuat Şurasının yaradılmasında fəal iştirak edib.

Rəhim hüseynzadə 2004-cü ildən 2017-ci ilə kimi Mətbuat Şurasının icraçı katibi çalışıb. "Zərdabi" Mətbuat Mərkəzi İctimai Birliyinin sədridir.

Rəhim Hüseynzadə milli jurnalistikamızın inkişafında göstərdiyi xidmətlərə görə 2005-ci ildə Azərbaycan Respublikası Prezidentinin Sərəncamı ilə "Əməkdar jurnalist" fəxri adına layiq görülüb.

İstinadlar
----------

1. ↑  Azərbaycan mətbuat işçilərinə fəxri adların verilməsi haqqında Azərbaycan Respublikası Prezidentinin Sərəncamı
**Milliy stadionu** (özb. Milliy Stadioni) — Özbəkistanın paytaxtı Daşkənd şəhərində yerləşən çoxməqsədli stadion. Əsasən futbol yarışları üçün istifadə olunur və "Bunyodkor" futbol klubunun ev stadionudur.

Haqqında
--------

Stadionun loqosu.
Bu stadion tikilməzdən qabaq "Bunyodkor" 1986-cı ildə tikilmiş MHSK stadionunda oyunlarını keçirmişdir. 2008-ci ildə MHSK stadionu yeni stadion tikmək üçün sökülmüşdür. 2008 və 2009-cu ilin payızında stadion tamamilə sökülmüşdür. Yeni stadionun tikintisi isə 2012-ci ilin avqustunda başa çatmışdır. Yeni stadion klubun 2009-2012-ci illər aralığında oynadığı JAR stadionunun yerində tamamlanmışdır.

Stadionun tamaşaçı tutumu 34.000 nəfərdir. Stadion Almaniyanın GMP memarlıq və dizayn şirkəti tərəfindən dizayn edilmişdir.

Stadion FİFA U-20 Qadınlararası Dünya Çempionatı üçün tikilmişdir. Stadionun açılışında 2012-ci il 28 sentyabrda "Bunyodkor" "Paxtakor" ilə qarşılaşmış və oyun 3:3 bitmişdir.

Stadionda ilk beynəlxalq oyun 26 mart 2013-cü ildə Dünya çempionatının seçmə mərhələsinin Asiya zonasının 4-cü mərhələsi çərçivəsində Özbəkistan ilə Livan arasında olmuşdur.

Qalereya
--------

* 
* 
*

İstinadlar
----------

1. ↑  "Arxivlənmiş surət". 2012-03-18 tarixində arxivləşdirilib. İstifadə tarixi: 2015-06-01.
2. ↑  "Arxivlənmiş surət". 2010-01-20 tarixində orijinalından arxivləşdirilib. İstifadə tarixi: 2015-06-01.

Xarici keçidlər
---------------

bunyodkor-stadium.uz — Milliy stadionunun rəsmi saytı
**Rəftaridil Qadınəfəndi** (5 iyun 1838, Şimali Qafqaz – 3 mart 1936, İstanbul) — 33. Osmanlı sultanı V Muradın ikinci xanımı.

Həyatı
------

Rəftaridil xanım 1838-c ildə Qara dəniz sahillərində yaşayan abadzex əsilli ailədə dünyaya gəlmişdir. Ailənin ondan başqa, sonrakı illərdə yüksək vəzifəli Osmanlı məmurları ilə evlənən Tərandil və Ceylanmələk adlı 2 qızı daha vardı. Davam edən müharibələr səbəbilə ailə Osmanlı torpaqlarına köç etmiş, ailənin hər 3 qızı da Osmanlı sarayına təslim edilmişdi. Nəhayət, Osmanlı hərəmində gözəlliyi ilə məşhurlaşan Rəftaridil xanım 4 fevral 1859-cu ildə Dolmabağça sarayında Şahzadə Muradla evləndirildi. Bu nigahdan 2 oğlu dünyaya gəlsə də, ikinci oğlu Şahzadə Süleyman körpə yaşlarında vəfat etmişdi. Ərinin 1876-cı ildə baş tutan 3 aylıq səltənəti əsnasında ikinci qadınəfəndi oldu. Əri taxtdan endirildikdən sonra isə bütün ailəsiylə birlikdə ərinin 1904-cü ildə vəfat etdiyi Çırağan sarayında yaşamağa başladı. Daha sonra 1910-cu ildə oğlu Şahzadə Mehmed Səlahəddin Əfəndi Ortaköy səmtində bir köşk alaraq ailəsini buraya köçürdü.

1924-cü ildə xilafətin ləğvi və Osmanlı sülaləsinin sürgünü barədə qərarın ardından ərinin ölümü və artıq ailəylə heç bir əlaqəsinin olmaması səbəbilə övladlarıyla birlikdə sürgünə göndərilmədi. 1934-cü ildə Hatgil soyadı aldı və bir neçə il sonra 3 mart 1936 tarixində vəfat etdi.

Övladları
---------

* **Şahzadə Mehmed Səlahəddin Əfəndi**
* **Şahzadə Süleyman Əfəndi** (1866)

Mənbə
-----

* Günay Günaydın (2006). *Haremin son gülleri*. Mevsimsiz Yayınları. ISBN 978-9944-987-03-5
* *Bir Çerkes prensesinin harem hatıraları*. L & M. 2004. ISBN 978-975-6491-31-7
* Christopher Buyers. "The Royal Ark – Royal and Ruling Houses of Africa, Asia, Oceania and the Americas". 4dw.net

| ⛭V Murad |
| --- |
| Ailəsi | Şövqəfza Sultan  • Rəftaridil Qadınəfəndi  • Şayan Qadınəfəndi  • Meylisərvət Qadınəfəndi  • Rəzan Qadınəfəndi  • Mehmed Səlahəddin Əfəndi  • Xədicə Sultan  • Fəhimə Sultan  • Fatma Sultan  • Aliyə Sultan  |  |
| Sədrəzəmlər | Mehmed Rüşdü Paşa  |
| Şeyxülislamlar | Həsən Xeyrullah Əfəndi  |